முழுமதி யன்ன ஆறு முகங்களும் முந்நான் காகும் விழிகளின் அருளும் வேலும் வேறுள படையின் சீரும் அழகிய கரமீ ராறும் அணிமணித் தண்டை யார்க்குஞ் செழுமல ரடியுங் கண்டான் அவன்தவஞ் செப்பற் பாற்றோ.	126 1455	 தற்பம துடைய சிந்தைத் தாரகன் இனைய வாற்றால் சிற்பர மூர்த்தி கொண்ட திருவுரு வனைத்தும் நோக்கி அற்புத மெய்தி நம்மேல் அமர்செய வந்தா னென்றால் கற்பனை கடந்த ஆதிக் கடவுளே இவன்கொ லென்றான்.	127